|  |  |
| --- | --- |
| Numri i lëndës: | 2021:004456 |
| Datë: | 22.02.2024 |
| Numri i dokumentit: | 05357985 |

**P.nr.1130/23**

**NË EMËR TË POPULLIT**

**GJYKATA THEMELORE NË PRISHTINË - Departamenti i Përgjithshëm,** gjyqtarja e çështjes Anita Krasniqi-Prenaj me sekretaren juridike Fexhrie Tashevci, në çështjen penale kundër të akuzuarit **E. T.**, për shkak të veprës penale Mbajta në pronësi, kontrollë apo posedim të paautorizuar të armëve, nga neni 366 par. 1 të KPRK-së, sipas aktakuzës së Prokurorisë Themelore në Prishtinë, PP/II.nr.625/2020, të datës 13.01.2021, në seancën e shqyrtimit fillestar, të hapur, të mbajtur me datë **21.02.2024**, në prezencën e prokurorit të shtetit Arianit Salihu dhe të akuzuarit E. T., në të njëjtën ditë mori dhe shpalli, këtë:

**A K T G J Y K I M**

**I akuzuari:**

**E. T.,** nga i ati N. dhe nëna E. e gjinisë M..., i lindur me datë ..., me vendbanim në Rr.” A... Zh...” p.n. në P..., i pa martuar, punon, ka të kryer shkollën e fillore,, i gjendjes së dobët ekonomike, me numër personal ... , shqiptar, shtetas i Republikës së Kosovës,

**ËSHTË FAJTOR**

**Për shkak se:**

Me datë 31.10.2020 rreth orës 02:00, në rrugën “ F... F..” në P..., pa autorizim ka poseduar armë, në atë mënyrë që derisa pjestarët e Policisë së Kosovës, ishin në ndjekje e sipër të disa personave, të cilët kishin gjuajtur veturën e policisë me vezë, kan arritur që ta ndalin të pandehurin E. T. dhe gjatë kontrollimit të tij, I kanë gjetur dhe sekuestruar një thikë,

**Më këtë ka kryer veprën penale** **Mbajta në pronësi, kontrollë apo posedim të paautorizuar të armëve, nga neni 366 par. 1 të KPRK-së.**

Andaj, gjykata konform nenit: 7, 17, 21, 38, 40, 43,69, të KPRK-së si dhe nenit 364 të KPPK-së, të akuzuarit, i shqipton:

**DËNIM ME GJOBË**

Të akuzuarit **E. T.**,

I vërteton dënim me gjobë në shumë prej **500 (pesëqind) euro**, i cili dënim do të ekzekutohet pas plotfuqishmërisë së aktgjykimit.

Nëse personi i dënuar nuk dëshiron ose nuk mund të paguajë gjobën, gjykata do t’i zëvendësoj dënimin me gjobë në dënim me burgim, duke ju llogaritur 1 (një) ditë burgim, me 20€ të gjobës.

Obligohet i akuzuarit që të paguajë shpenzimet procedurale aq sa do të bëhen sipas llogarisë përfundimtare të kësaj gjykate si dhe në emër të paushallit gjyqësor të paguaj shumën prej 20€, ndërsa në emër të kompensimit të viktimave të krimit shumën prej 20€, në afat prej 15 ditësh, pas plotfuqishmërisë së këtij aktgjykimi.

Të akuzuarit i konfiskohet thika.

**A r s y e t i m**

Prokuroria Themelore në Prishtinë, me aktakuzën PP/II.nr.2628/23, të datës 25.04.2023, ka akuzuar **E. T.**, se ka kryer veprën penale Mbajta në pronësi, kontrollë apo posedim të paautorizuar të armëve, nga neni 366 par. 1të KPRK-së.

Lidhur me këtë çështje penale gjykata me datë 21.02.2024, mbajti seancën fillestare, ku morën pjesë Prokurori i shtetit Arianit Salihu dhe i akuzuari E. T..

Pas leximit të aktakuzës nga ana Prokurori i shtetit, i akuzuari ka deklaruar se e ka kuptuar aktakuzën dhe e ndjenë veten fajtor për veprën penale për të cilën akuzohet, duke shtuar se ndihet shumë keq për veprimet e tij dhe se nuk ka pasur për qëllim ta përdorë thikën e cila i është gjetur nga ana e policisë.

Prokurori i shtetit, u pajtua me pranimin e fajësisë nga ana e të akuzuarit, duke deklaruar se mbetët në tërsi pranë aktakuzës dhe konsideroi se pranimi i fajësisë nga i akuzuari është mbështetur në provat materjale, prova këto të cilat gjenden në shkresat e lëndës, dhe se pranimi është bërë në mënyrë vullnetare nga ana e të akuzuarit andaj gjykatës i propozoi që të njëjtin t’a shpallë fajtorë dhe t’a dënoi sipas ligjit.

Meqenëse pranimi i fajësisë nga ana e të akuzuarit ishte i vullnetshëm dhe i plotë, të vetëdijshëm për përparësitë dhe pasojat e një pranimi të tillë, gjykata mori aktvendim me të cilin e aprovoi pranimin e fajësisë nga ana e të akuzuarve pasi që vlerësoi se ky pranim ishte në përputhje të plotë edhe me provat tjera që gjenden në shkresat e lëndës, e që të gjitha këto në mënyrë të plotë dhe të argumentuar e vërtetojnë faktin se i akuzuari e ka kryer veprën penale për të cilën akuzohet, andaj gjykata nuk administroi provat por vazhdoi me matjen e dënimit.

Gjatë matjes së dënimit për të akuzuarin, gjykata i vlerësoi të tëra rrethanat lehtësuese dhe rënduese të cilat ndikojnë në llojin dhe në lartësinë e dënimit konform nenit 69 të KPRK-së, gjykata si rrethanë lehtësuese për të akuzuarin e mori faktin se i akuzuari e ka pranuar fajësinë dhe se ndjehet keq për veprën e kryer, ndërsa rrethana rënduese nuk gjeti andaj të akuzuarit i shqiptoi dënim me gjobë, me bindje se dënimi i vërtetuar i përgjigjet shkallës së rrezikshmërisë shoqërore të veprës penale dhe përgjegjësisë penale të të akuzuarit dhe do të ndikojë në risocializimin dhe riedukimin e tij si dhe do të ndikoi tek të tjerët që mos të kryejnë vepra penale çka është edhe qëllimi i shqiptimit të dënimeve të përgjithshme i paraparë me dispozitën e nenit 38 të KPRK-së.

Vendimi mbi obligimin e të akuzuarit që t’i paguajnë paushallin gjyqësor u morrë konform nenit 449 par. 2 dhe 455 par. 1 të KPPRK-së.

Vendimi mbi obligimin e të akuzuarit që t’i paguajnë shpenzimet në emër të viktimave u morrë konform nenit 39 par.3 pika 3.1 të Ligjit për kompensimin e viktimave të krimit.

Vendimi për konfiskim u morrë në bazë të nenit 269 par.1 të KPRK-së dhe nenit 276 par.2 pika 2,4 lidhur me par.1 të KPPRK-së, sipas të cilës dispozitë pasuria që është qenësisht e rrezikshme ose e paligjshme i nënshtrohet automatikisht konfiskimit pa marrë parasysh gjetjet e gjyqtarit të vetëm gjykues ose trupit gjykues lidhur me fajësin apo pafajsinë e të pandehurit.

Nga sa u tha më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.1130/23, me datë 21.02.2024.**

**Sekretarja juridike, Gj y q t a r j a,**

**Fexhrie Tashevci Anita Krasniqi-Prenaj**

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 30 ditësh prej ditës

së marrjes së të njëjtit, Gjykatës së Apelit në

Prishtinë e përmes kësaj gjykate.